เปิดชื่อ 21 หุ้นเข้าคำนวณ “FTSE SET Index” รอบธ.ค.61 GULF นำทีมติดโผ “Large Cap”
เปิดชื่อ 21 หุ้นเข้าคำนวณ "FTSE SET Index" รอบใหม่ GULF นำทีมติดโผ "Large Cap" มีผล 24 ธ.ค.นี้
7 ธ.ค. 2561

ผู้สื่อข่าวรายงานว่า ตลาดหลักทรัพย์แห่งประเทศไทย และฟุตซี่ รัสเซล (FTSE Russell) ประกาศผลการทบทวนรายชื่อหลักทรัพย์ชุดใหม่ที่จะใช้ในการคำนวณ FTSE SET Index Series มีผลวันที่ 24 ธันวาคม 2561 เป็นต้นไป สรุปได้ดังนี้
ดัชนี FTSE SET Large Cap Index มี 1 หลักทรัพย์ใหม่ที่เข้าร่วมคำนวณ
ดัชนี FTSE SET Mid Cap Index มี 4 หลักทรัพย์ใหม่ที่เข้าร่วมคำนวณ
ดัชนี FTSE SET Shariah Index มี 16 หลักทรัพย์ใหม่ที่เข้าร่วมคำนวณ
โดยหลักทรัพย์เข้าใหม่ในดัชนี FTSE SET Large Cap Index ได้แก่ บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF
ส่วนหลักทรัพย์เข้าใหม่ในดัชนี FTSE SET Mid Cap Index ได้แก่ บริษัท อิออน ธนสินทรัพย์ (ไทยแลนด์) จำกัด (มหาชน) หรือ AEONTS, บริษัท โอสถสภา จำกัด (มหาชน) หรือ OSP, บริษัท ราชธานีลิสซิ่ง จำกัด (มหาชน) หรือ THANI และ บริษัท ไทยยูเนี่ยน กรุ๊ป จำกัด (มหาชน) หรือ TU
ขณะที่หลักทรัพย์เข้าใหม่ในดัชนี FTSE SET Shariah Index ได้แก่ บริษัท น้ำตาลบุรีรัมย์ จำกัด (มหาชน) หรือ BRR, ทรัสต์เพื่อการลงทุนในสิทธิการเช่าอสังหาริมทรัพย์บัวหลวง ออฟฟิศ หรือ B-WORK, บริษัท ซีโอแอล จำกัด (มหาชน) หรือ COL, บริษัท อีเทอเนิล เอนเนอยี จำกัด (มหาชน) หรือ EE, บริษัท หาดทิพย์ จำกัด (มหาชน) หรือ HTC, บริษัท เจ มาร์ท จำกัด (มหาชน) หรือ JMART, บริษัท สายการบินนกแอร์ จำกัด (มหาชน) หรือ NOK
รวมทั้ง บริษัท ณุศาศิริ จำกัด (มหาชน) หรือ NUSA, บริษัท เนาวรัตน์ พัฒนาการ จำกัด (มหาชน) หรือ NWR, บริษัท โอสถสภา จำกัด (มหาชน) หรือ OSP, บริษัท โรงพยาบาลพระรามเก้า จำกัด (มหาชน) หรือ PR9, บริษัท พรีบิลท์ จำกัด (มหาชน) หรือ PREB, บริษัท โรงพยาบาลราชธานี จำกัด (มหาชน) หรือ RJH, บริษัท เอสซี แอสเสท คอร์ปอเรชั่น จำกัด (มหาชน) หรือ SC, บริษัท ศุภาลัย จำกัด (มหาชน) หรือ SPALI และ บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER
อนึ่ง การทบทวนหลักทรัพย์ที่ใช้ในการคำนวณดัชนีชุด FTSE SET Index Series จัดทำขึ้นปีละ 2 ครั้ง ตามหลักเกณฑ์ที่มีการกำหนดไว้เป็นการล่วงหน้า โดยมีกำหนดทบทวนรายชื่อหลักทรัพย์ครั้งต่อไปในเดือนมิถุนายน 2562